ลา ‘เอไอเอ’
หลังจากผ่านวิกฤตศรัทธามาได้ แบงก์ไทยพาณิชย์ก็ปรับตัวยกใหญ่ ทั้งเปลี่ยนวิธีทำงานทั้งปรับโครงสร้างองค์กร
9 พ.ค. 2558

หลังจากผ่านวิกฤตศรัทธามาได้ แบงก์ไทยพาณิชย์ก็ปรับตัวยกใหญ่ ทั้งเปลี่ยนวิธีทำงานทั้งปรับโครงสร้างองค์กร
ล่าสุด ดร.วิชิต สุรพงษ์ชัย ประธานกรรมการบริหารแบงก์ ก็ใช้ลิ้นสาลิกา กล่อม อนุชา เหล่าขวัญสถิตย์ ผู้จัดการทั่วไป และประธานเจ้าหน้าที่ฝ่ายการลงทุน เอไอเอ ประเทศไทย มาเสริมทีมในตำแหน่งรองกรรมการผู้จัดการดูแลด้านการลงทุนเพื่อให้ทีมแข็งปึ้ก
การลาออกของอนุชาสะเทือนบริษัทประกันยักษ์ใหญ่เอไอเอพอสมควร เพราะอนุชาเป็นผู้ดูแลพอร์ตลงทุนของเอไอเอที่มีลูกค้า 7 แสนล้านบาท ให้ผลิดอกออกผลเป็นเงินมาจ่ายผลประโยชน์ให้ลูกค้า
อนุชา บอกว่า “ผมทำงานกับเอไอเอมา 15 ปี ตั้งแต่เงินกองทุนมีแค่ 8 หมื่นล้าน แต่ออกในช่วงที่เอไอเอเข้มแข็งและมีการวางรากฐานที่มั่นคงแล้ว”